text: Cremekongen kommer igen
  25 maj 2010 kl. 16.18
  1000 billetter til foredrag med cremekongen Ole Henriksen blev solgt på tre dage. Noget af en rekord i foredragskredse.
  Det var derfor en stolt direktør for FOF i Kolding, som guidede den altid glade gæst rundt på Kolding Teater før aftenens optræden.
  300 står på venteliste - og dem var der godt nyt til: Den lille rejsende i cremer, kys og kærlighed kommer igen til november.
  TV SYD var et af tre medier, som var bevilget samtaletid med stjernen.
  
  Opsigtsvækkende popularitet
  Vi taler bl.a. med ham om den opsigtsvækkende popularitet, han har fået. En popularitet, der også kommer bag på hovedpersonen selv.
  